Biblija (Tomislav Dretar)/Samson predlaže jednu zagonetku Filistincima


Samson predlaže jednu zagonetku Filistincima 
Samson predlaže jednu zagonetku Filistincima
10 Potom njegov otac siđe kod žene, i Samson tu priredi jednu gozbu, jer tako čine mladi ljudi. 
11 A, čim ga vidješe, izabraše 30 pratilaca  da ostanu s njim. 
12 Samson im reče: ”Ja ću vam predložiti jednu zagonetku. Ako mi otkrijete smisao tokom sedam dana svadbene gozbe, ako ga nađete, tad ću vam ja dati 30 tunika i 30 odijela za presvlaku. 
13 Ali ako mi ga ne budete mogli otkriti, vi će te meni dati 30 tunika i 30 odijela za presvlaku. “ Oni mu tada rekoše:”Postavi svoju zagonetku; mi te slušamo. “ 
14 Samson im reče: 
” Iz onoga koji jede je izišlo
Ono što se jede,
A iz gorkog je izišlo slatko. “
Po isteku tri dana, mladići nisu još mogli otkriti smisao zagonetke. 
15 No, sedmog dana oni rekoše Samsonovoj ženi: ”Zavedi svog muža da nam otkrije smisao zagonetke; inače, spalit ćemo te, tebe i kuću tvojeg oca. Jeste li nas pozvali da bi nas lišili vlasništva? “ 
16 Samsonova žena ga proganjaše svojim plačevima. Ona mu govoraše: Ti za mene nemaš drugo do li mržnju; ti me ne voliš. Ta zagonetka koju si predložio sinovima mog naroda, ti mi nisi isto smisla njenog otkrio. “On joj reče: ” Ja ju nisam otkrio čak ni svom ocu ni majci svojoj, a tebi, tebi da ju otkrijem! “ 
17 Ona ga proganjaše  svojim  plačevima tokom sedam dana koliko je trajala gozba. Sedmog dana, on joj otkri smisao, jer ga bijaše izmorila; a ona otkri smisao zagonetke sinovima svojeg naroda. 
18 Sedmog dana, prije zalaska sunca, gradski ljudi dođoše reći Samsonu:
” što ima slađe od meda,
što jače od lava? “
On im odgovori:
”Da niste orali Smojom junicom,
Vi ne biste riješili moje zagonetke. “
19 Tad duh GOSPODOV uđe u njega. Samson siđe u Aškelon, ubi 30 njegovih stanovnika, uzme njihovu robu i dade ju onima koji bijahu otkrili smisao zagonetke. Kipteći od gnjeva, on se vrati u kuću oca svojeg. 
20 što se tiče žene Samsonove, ona bi dana pratiocu njegovom koji mu bijaše služio kao stari svat.